Anagnorisis

Le anagnorisis (del grec antique ἀναγνώρισις
"recognoscentia") es un ressource narrative que consiste in
le discoperta per un personage re datos essential pro su identitate,
re su esseres amate o su milieu, occulte pro ille usque iste momento. Le
revelation altera le conducta del personage e le obliga a facer se un
idea plus exacte re se ipse e re lo que le circumfere.

Le termino
esseva utilisate por le prime vice per Aristoteles in su Poetica.
Ben que le anagnorisis es un ressource frequente in multe generos,
Aristoteles lo describeva in relation con le tragedia classic grec,
con lo que illo es associate per modo special.

Secun
Aristoteles, le momento ideal por le anagnorisis tragic es le
peripetia (giro del fortuna): in su momento central, toto se revela e
deveni clar al protagonista, con effectos quasi sempre demoliente.
Per exemplo, le discoperta per parte de un heroe tragic re alcun
veritate re se ipse, altere personas, o alcun actiones implica que,
nunc que ille lo sape, tote le trama cambia de direction como
resultato de su reaction a le notitias. Le revelation de iste
veritate (que ja era un facto, ma le protagonista ignorava) cambia le
perspectiva e le reaction del heroe, qui se adapta acceptante su
destino e in consequentia adjutante a que illo occurre.

Un exemplo
classic de anagnorisis in le tragedia grec se trova in Edipo Rege
per Sophocles, quando Edipo
discoperi que le persona que
ille habeva occidite era su patre e que su sposa es su matre. Un caso
specialmente emotive es le de Agave al final de Le
Bacchantes de Euripides, qui
arriva a Thebas con lo que illa crede es le capite de un bestia in su
mano. A mesura que le Deo Dionysio se va retirante de su esser, illa
comprende que se tracta de su proprie filio, Pentheus, a qui illa e
le altere bacchantes ha dispeciettate in un orgia de sanguine.

In
le comedia grec, le anagnorisis es anque un ressource frequente: in
le obras de Menandro e su imitatores latin, abunda le personages qui
ha essite abandonate quando illes esseva ancora pueros e illes son educate
como membros de un classe social inferior. Al inciper un relation con
un personage nobile, lor origine humile suppone un obstaculo; al
final del obra, on discoperi per alcun indicio (un marca de
nascentia, un objecto personal que le matre lassava juxta le baby) su
ver identitate, e le copula pote unir se felicemente in maritage.

Categoria:Poesia